ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ 
COM(93) 408 τελικό 
Βρυξέλλες, 1 Σεπτεμβρίου 1993 
Πρόταση 
ΨΗΦΙΣΜΑΤΟΣ ΤΟΥ ΣΥΜΒΟΥΛΙΟΥ 
σχετικά με το μέλλον των αντιδραστήρων δοκιμής στην Κοινότητα 
(υποβληθείσα από την Επιτροπή) 
Ανακοίνωση της Επιτροπής προς το Συμβούλιο όσον αφορά ψήφισμα ίου 
Συμβουλίου σχετικά με το μέλλον ίων αντιδραστήρων δοκιμής υλικών 
στην Κοινότητα 
Ι. Εισαγωγή 
Για να ανταποκριθεί στο αίτημα που διατυπώθηκε από το Συμβούλιο 
Υπουργών Έρευνας στις 29 Απριλίου 1992, μετά την έγκριση των 
προγραμμάτων δραστηριοτήτων του Κοινού Κέντρου Ερευνών, η Επιτροπή 
διαβίβασε στο Συμβούλιο "Ανακοίνωση της Επιτροπής προς το Συμβούλιο 
σχετικά με την κατάσταση των αντιδραστήρων δοκιμής υλικών στην 
Κοινότητα". 
Η ανακοίνωση αυτή βασίστηκε στις εργασίες και στα πορίσματα ομάδας 
συντονισμού στην οποία συμμετέχουν οι φορείς εκμεταλλεύσεως των 
αντιδραστήρων δοκιμής υλικών που λειτουργούν στην Κοινότητα. 
Η ανακοίνωση παρουσιάστηκε στις υπηρεσίες του Συμβουλίου τον Σεπτέμβριο 
του 1992. 
II. Νέα ζητήματα 
Από την εποχή αυτή, η προσοχή στράφηκε προς δύο νέα ζητήματα: 
1) Ο κύκλος του καυσίμου 
Ένα από τα κύρια προβλήματα των αντιδραστήρων δοκιμής, αλλά και 
γενικότερα όλων των πειραματικών αντιδραστήρων στον κόσμο, είναι ο 
εφοδιασμός τους σε καύσιμα καθώς και η διαχείριση των 
ακτινοβολημένων καυσίμων και των αποβλήτων. 
Ως το 1989, οι ΗΠΑ είχαν αναλάβει τον εφοδιασμό με νέα καύσιμα και 
δέχονταν την επιστροφή των ακτινοβολημένων καυσίμων στο πλαίσιο της 
πολιτικής "off-site policy". Η πολιτική αυτή καταργήθηκε από την 
κυβέρνηση Μπους για εσωτερικούς λόγους που αφορούσαν κυρίως θέματα 
περιβάλλοντος (διαχείριση αποβλήτων). 
Αμέσως μετά την συγκρότηση της, η κυβέρνηση Κλίντον, η οποία 
ενδιαφέρεται ιδιαίτερα για την μη διάδοση των πυρηνικών όπλων, 
άφησε να εννοηθεί ότι θα ήταν δυνατόν να προτείνει μία εναλλακτική 
πολιτική, η οποία όμως θα βασίζεται σε πολύ διαφορετικούς 
εμπορικούς όρους (πραγματικό κόστος) και η οποία θα είχε 
περιορισμένη διάρκεια 10 ετών - χρονικό διάστημα που θα επέτρεπε 
την εξεύρεση τοπικών λύσεων. 
Σχετική πολιτική δήλωση αναμενόταν τον Ιούλιο του 1993 αλλά δεν 
προβλέπεται να διατυπωθεί πριν από το φθινόπωρο. Εξάλλου, 
διαπιστώθηκε ότι οι διαδικασίες που θα κατέληγαν στην λήψη 
αποφάσεως ήσαν περισσότερο χρονοβόρες από ό,τι προβλεπόταν. 
Δυστυχώς, οι φορείς εκμεταλλεύσεως των αντιδραστήρων είναι 
αναγκασμένοι να λάβουν αποφάσεις που θα καθορίσουν το μέλλον των 
εγκαταστάσεων τους. 
Η κατάσταση αυτή οδήγησε ορισμένα κράτη μέλη, τα οποία διέθεταν τις 
σχετικές δυνατότητες, να αναζητήσουν λύσεις, οι οποίες θα ήταν 
δυνατόν να αποτελέσουν τον πυρήνα μίας κοινοτικής προσέγγισης, 
ενσωματώνοντας όλες τις διαστάσεις του προβλήματος και ιδιαίτερα 
την τελική αποθήκευση των αποβλήτων. Οι αρμόδιοι οργανισμοί, οι 
οποίοι συνεργάζονται στενά μεταξύ τους, απευθύνθηκαν στην Επιτροπή 
και της ζήτησαν να αναλάβει πρωτοβουλία για την διεξαγωγή διαλόγου 
σε κοινοτική κλίμακα. 
2) Ιατρικές εφαρμογές - παραγωγή ραδιοϊσοτόπων 
Στην ανακοίνωση της, η Επιτροπή υπογράμμισε τον επισφαλή χαρακτήρα 
της ευρωπαϊκής παραγωγής ραδιοϊσοτόπων που χρησιμοποιούνται στα 
νοσοκομεία και στα ερευνητικά ή ιατρικά κέντρα. 
Για το συμπέρασμα της αυτό, η Επιτροπή βασίστηκε στις συζητήσεις 
της Ομάδας Συντονισμού και σε μία μελέτη που είχε αναθέσει σε 
ανεξάρτητο οργανισμό. 
Λίγους μήνες αργότερα, ένα ατύχημα σε έναν αντιδραστήρα ήταν αρκετό 
ώστε ορισμένες ραδιοφαρμακευτικές βιομηχανίες να βρεθούν πρακτικά 
χωρίς αποθέματα και σχεδόν σε αδυναμία να προμηθεύσουν τους πελάτες 
τους στα νοσοκομεία. Αμέσως τότε απευθύνθηκε έκκληση στον 
αντιδραστήρα HFR του ΚΚΕρ στο Petten να μεταβάλει επειγόντως το 
πρόγραμμα εργασιών του και να ικανοποιήσει τις ανάγκες των 
θιγομένων βιομηχανιών. Πάντως η διαδικασία αυτή είναι συχνά πολύ 
δύσκολη. 
Επίσης, η Επιτροπή απεφάσισε να συγκεντρώσει τους φορείς 
εκμεταλλεύσεως των αφορώμένων αντιδραστήρων - καλώντας μάλιστα και 
τους Σουηδούς - τους αντιπροσώπους της ραδιοφαρμακευτικής 
βιομηχανίας και των κυριότερων χρηστών, δηλαδή του ιατρικού κόσμου. 
Η συνάντηση αυτή είχε αναμφισβήτητη επιτυχία και επέτρεψε μία πολύ 
εμπεριστατωμένη ανταλλαγή απόψεων. 
Συγκεκριμένα έδειξε ότι, ακόμα και αν η παραγωγή ραδιοϊσοτόπων δεν 
αντιπροσωπεύει παρά περιορισμένο μέρος της αγοράς των αντιδραστήρων 
δοκιμής, βραχυπρόθεσμα και μεσοπρόθεσμα έχει ουσιαστική σημασία για 
την δημόσια υγεία. Ο πρόεδρος της Ευρωπαϊκής Ενώσεως Πυρηνικής 
Ιατρικής ανέπτυξε με σαφήνεια τα σημαντικά πλεονεκτήματα για τους 
ασθενείς, τόσο όσον αφορά την διάγνωση όσο και την θεραπεία και 
αναφέρθηκε στην εξίσου σημαντική πρόοδο που θα πρέπει να επιτευχθεί 
ώστε να εξασφαλισθεί η ευρεία και ισορροπημένη διάδοση αυτών των 
μεθόδων και να προστατευθούν οι ασθενείς από τους κινδύνους που 
συνεπάγονται οι αντίστοιχες κλασικές τεχνικές. 
Στην συνάντηση αυτή διαπιστώθηκε σαφώς πόσο αναγκαία είναι μια 
ευρωπαϊκή λύση και πόσο επείγουσα είναι η ανάγκη του συντονισμού 
μεταξύ των φορέων εκμεταλλεύσεως ώστε να κατορθώσουν να επιλύσουν 
τα άμεσα προβλήματα. 
III. Συμπεράσματα 
Η Επιτροπή κρίνει ότι τα δύο αυτά ζητήματα συμφωνούν με τα πορίσματα 
της ομάδας συντονισμού για το πόσο επείγον και αναγκαίο είναι να 
ενισχυθεί ο συντονισμός όσον αφορά την χρήση των αντιδραστήρων δοκιμών. 
Η Επιτροπή διαθέτει μία περίοδο το πολύ 10 ετών για να επιλύσει τα 
προβλήματα που συνδέονται με τον κύκλο καυσίμου των αντιδραστήρων 
δοκιμής και ιδίως με την διαχείριση των ακτινοβολημένων καυσίμων και 
των αποβλήτων. Η πείρα καθώς και το εύρος των τεχνικών, οικονομικών 
και πολιτικών προβλημάτων που πρέπει να επιλυθούν δείχνουν ότι η 
περίοδος 10 ετών δεν είναι υπερβολική. 
Επίσης, υποτίθεται ότι κατά την περίοδο αυτή θα εξευρεθούν ενδιάμεσες 
λύσεις. Αυτό σημαίνει κυρίως ότι οι αμερικανικές αρχές θα είναι σε 
θέση να υποβάλουν κατάλληλες προτάσεις. Επειδή όμως αυτό είναι ελάχιστα 
πιθανό, είναι αναγκαίο να υπάρξει μια κοινοτική προσέγγιση ταχύτερα από 
ό,τι προβλεπόταν. 
Η αιφνίδια διακοπή λειτουργίας ορισμένων από τους αντιδραστήρες δοκιμής 
στην Κοινότητα θα αποτελούσε οιιωσδήποτε βαρύ πλήγμα για την Κοινότητα 
γιατί θα δημιουργούσε προβλήματα όσον αφορά τις ιατρικές εφαρμογές και 
συνεπώς την δημόσια υγεία, τα οποία θα ήταν δύσκολο να υπερνικηθούν 
βραχυπρόθεσμα ή μεσοπρόθεσμα. 
Όπως και στην προηγούμενη ανακοίνωση της Επιτροπής, ο δόκτωρ WILLIAMS, 
πρώην διευθυντής του κέντρου Harwell τονίζει από το 1989, σε μελέτη που 
του είχε ανατεθεί με εντολή του Συμβουλίου, ότι όσον αφορά την 
διαθεσιμότητα των αντιδραστήρων δοκιμής στην κοινότητα κατά τα επόμενα 
10 χρόνια, η κατάσταση είναι ιδιαίτερα ρευστή και ότι η αναδιοργάνωση 
του συστήματος θα ήταν δυνατόν να επιβληθεί από την παύση λειτουργίας 
λόγω βλάβης μεμονωμένων αντιδραστήρων παρά ύστερα από αμερόληπτη 
εξέταση της συνολικής καταστάσεως. 
Η Επιτροπή κρίνει ότι ο κίνδυνος που συνιστά η εξέλιξη αυτή και οι 
πιθανές επιπτώσεις δεν είναι δυνατόν να γίνουν αποδεκτές από την 
Κοινότητα και είναι πρόθυμη να αναλάβει τις ευθύνες της εν 
προκειμένω· για αυτό όμως χρειάζεται την εκπεφρασμένη βούληση του 
Συμβουλίου και ένα πλαίσιο στενής συνεργασίας με τα αφορώμενα κράτη 
μέλη. 
Πρόταση ψηφ ίσμαιος του Συμβουλίου σχετικά με το μέλλον των αντιδραστήρων 
δοκιμής στην Κοινότητα 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ: 
Έχοντας υπόψη: 
τη συνθήκη για την ίδρυση της Ευρωπαϊκής Κοινότητας Ατομικής Ενέργειας, 
τα πορίσματα του Συμβουλίου Υπουργών Έρευνας της 29ης Απριλίου 1992, 
την απόφαση του Συμβουλίου αριθ. 92/275/Ευρατόμ της 29ης Απριλίου 1992 
σχετικά με το συμπληρωματικό πρόγραμμα για τον αντιδραστήρα υψηλής ροής 
του Petten, 
την απόφαση του Συμβουλίου αριθ. 77/?70/Ευρατόμ της 29ης Μαρτίου 1977 
σχετικά με την χορήγηση από την Επιτροπή δανείων Ευρατόμ, 
την ανακοίνωση της Επιτροπής προς το Συμβούλιο αριθ. SEC(92)1471 της 
31ης Ιουλίου 1992 σχετικά με την κατάσταση των αντιδραστήρων δοκιμής 
στην Κοινότητα, 
Εκτιμώντας: 
ότι το άρθρο 2γ της συνθήκης Ευρατόμ αναθέτει στην Κοινότητα το καθήκον 
να διευκολύνει τις επενδύσεις και να εξασφαλίζει τη δημιουργία των 
βασικών εγκαταστάσεων που είναι αναγκαίες για την ανάπτυξη της 
πυρηνικής ενέργειας στην Κοινότητα και ότι αυτό προϋποθέτει την 
ασφάλεια των πυρηνικών εγκαταστάσεων, 
την αναντικατάστατη συμβολή των αντιδραστήρων δοκιμής στην ασφάλεια των 
αντιδραστήρων ισχύος τόσο όσον αφορά τον εξοπλισμό όσο και την 
επεξεργασία του καυσίμου, 
ότ ι η βιωσιμότητα των αντιδραστήρων δοκιμής και γενικότερα των 
ερευνητικών αντιδραστήρων, στην Κοινότητα, προϋποθέτει ότι θα 
εξευρεθούν μακροπρόθεσμες λύσεις όσον αφορά τον εφοδιασμό καθώς και την 
τελική φάση του κύκλου του καυσίμου, 
ότι οι εφαρμογές για ιατρικούς σκοπούς των αντιδραστήρων δοκιμής με τη 
χρησιμοποίηση τους για την παραγωγή των ραδιοϊσοτόπων που είναι 
αναγκαία για την διάγνωση και την θεραπεία ορισμένων ασθενειών είναι 
ουσιαστικής σημασίας για την δημόσια υγεία, 
την αναγκαιότητα να διατηρηθεί στην Κοινότητα η παραγωγή ραδιοϊσοτόπων 
και να διασφαλισθεί η συνέχεια του εφοδιασμού των νοσοκομείων και των 
άλλων ιατρικών ή ερευνητικών κέντρων που χρησιμοποιούν ισότοπα, 
ότι η συνθήκη για την Ευρωπαϊκή Ένωση προβλέπει ότι η 
Κοινότητα οφείλει να συμβάλει στην εξασφάλιση υψηλού επιπέδου 
προστασίας της υγείας του ανθρώπου ενθαρρύνοντας την συνεργασία μεταξύ 
των κρατών μελών και, αν αυτό απαιτείται, υποστηρίζοντας τη δράση τους, 
ότι τα κράτη μέλη οφείλουν να συντονίζουν μεταξύ τους, σε συνδυασμό με 
την Επιτροπή, τις πολιτικές και τα προγράμματα τους που αφορούν την 
πρόληψη των ασθενειών και ότι η Επιτροπή δύναται να αναλαμβάνει, σε 
στενή επαφή με τα κράτη μέλη, κάθε χρήσιμη πρωτοβουλία για την προώθηση 
του συντονισμού αυτού, (άρθρο 129, τίτλος Χ, "Δημόσια υγεία"), 
τον κανονισμό του Συμβουλίου αριθ. 2137/85/ΕΟΚ τ ης 25ης Ιουλίου 1985 
σχετικά με την ίδρυση ενός ευρωπαϊκού ομίλου οικονομικών συμφερόντων, 
1. αναγνωρίζει το κοινοτικό ενδιαφέρον για την διατήρηση μιας επαρκούς και 
λειτουργικής δυναμικότητας στον τομέα των αντιδραστήρων δοκιμής στην 
Κοινότητα, 
2. διαπιστώνει ότι το μέλλον των αντιδραστήρων δοκιμής συνιστά σημαντικό 
και σύνθετο πρόβλημα και ότι πρέπει να αντιμετωπισθεί με ιδιαίτερη 
προσοχή και συνεπώς χαιρετίζει την πρωτοβουλία που ανέλαβε η Επιτροπή 
να συγκεντρώσει τους φορείς εκμεταλλεύσεως των αντιδραστήρων δοκιμής 
στην Κοινότητα σε μία ομάδα συντονισμού, 
3. καλεί την Επιτροπή να εξετάσει, σε στενή συνεργασία με τους φορείς 
εκμεταλλεύσεως, τις συγκεκριμένες πρωτοβουλίες και να προσφέρει την 
βοήθεια της για: 
- την ενίσχυση της συνοχής και τη βελτίωση του συντονισμού όσον αφορά 
την εκμετάλλευση και την χρησιμοποίηση των αντιδραστήρων δοκιμής, 
την κατάρτιση ενός ευρετηρίου, κατά το δυνατόν πληρέστερου και 
λεπτομερέστερου, των υπηρεσιών που ζητούνται σήμερα ή προβλέπεται 
ότι θα ζητηθούν από τους αντιδραστήρες δοκιμής τόσο σε εθνικό 
επίπεδο (αποτελεί το πλαίσιο για τα περισσότερα εθνικά προγράμματα 
και τις βιομηχανικές συμβάσεις) όσο και σε κοινοτικό επίπεδο, 
4. καλεί την Επιτροπή να εξετάσει τις δυνατότητες για την χορήγηση δανείων 
Ευρατόμ στους αντιδραστήρες δοκιμής ώστε να εξασφαλισθεί η διατήρηση 
τους στην Κοινότητα και να του υποβάλει σχετική πρόταση, 
καλεί την Ευρωπαϊκή Τράπεζα Επενδύσεων να εξετάσει τις δυνατότητες 
παρεμβάσεων της, προκειμένου να συμβάλει στην ανωτέρω διατήρηση, 
5. εκφράζει την ανησυχία της σχετικά με την κατάσταση του κύκλου καυσίμου 
των αντιδραστήρων δοκιμής και γενικότερα των ερευνητικών αντιδραστήρων 
στην Κοινότητα, 
κρίνει ότι πρέπει να εξασφαλισθεί ο εφοδιασμός σε καύσιμο καθώς και η 
μακροπρόθεσμα ασφαλής διαχείριση των ακτινοβολημένων καυσίμων και των 
αποβλήτων, 
καλεί επειγόντως τους φορείς εκμεταλλεύσεως των αντιδραστήρων και την 
Επιτροπή να εξετάσουν, σε στενή συνεργασία με τις αρμόδιες εθνικές 
αρχές, όλες τις δυνατές λύσεις και ιδίως τις λύσεις που ενδείκνυται να 
υλοποιηθούν στο πλαίσιο της Κοινότητας, 
6. υπογραμμίζει την σημασία που αποδίδει σε θέ μαία 
υγείας, στις ιατρικές εφαρμογές των αντιδραστήρων δοκιμής, ιδίως για 
την παραγωγή των ραδιοστοιχείων που είναι απαραίτητα για την διάγνωση 
και την θεραπεία ορισμένων ασθενειών (και ειδικότερα του καρκίνου), 
κρίνει ότι η Κοινότητα πρέπει απαραιτήτως να μεριμνήσει ώστε να 
διατηρηθεί η παραγωγή των ισοτόπων αυτών στην επικράτεια της, ώστε να 
εξασφαλισθεί, υπό οποιεσδήποτε συνθήκες, ο εφοδιασμός των νοσοκομείων 
της και των άλλων ιατρικών ή ερευνητικών κέντρων, 
καλεί τους φορείς εκμεταλλεύσεως των αντιδραστήρων δοκιμής να ενωθούν 
σε έναν ευρωπαϊκό όμιλο οικονομικών συμφερόντων ώστε να συντονίσουν και 
να προωθήσουν προς όφελος της Κοινότητας τις ιατρικές εφαρμογές των 
δραστηριοτήτων τους και καλεί ι ην Επιτροπή να προσφέρει στους φορείς 
εκμεταλλεύσεως κάθε αναγκαία βοήθεια για την δημιουργία του ομίλου 
αυτού. 
ζ 
ISSN 0254-1483 
COM(93)408 τελικό 
ILL JL Γηχη 
GR 12 15 
Apit3. καταλόγου : CB-CO-93-446-GR-C 
ISBN 92-77-58975-2 
Υπηρεσία Επισήμων Εκδόσεων των Ευρωπαϊκών Κοινοτήτων 
L-2985 Luxembourg